จับหนุ่มเขมร ทำพาสปอร์ต ขายโรงเกลือ
ตำรวจ-ทหารพราน ตะครุบหนุ่มเขมรหัวหน้าแก๊งปลอมพาสปอร์ตได้คาตลาดโรงเกลือ หลังส่งสายลับล่อซื้อในราคาเล่ม ละ 8,000 บาท หลักฐานชัดประทับตรา ตม.เข้าเมืองไทยให้เรียบร้อย ผู้ต้องหาสารภาพรับทำมานานกว่า 2 ปี มีลูกค้าใช้บริการแล้วหลายร้อยคน ก่อนประสานตำรวจกัมพูชาค้นที่พักในฝั่งปอยเปต รวบเมียผู้ต้องหาพร้อมยึดของกลางอีกเพียบ,ตะครุบหัวหน้าแก๊งปลอมพาสปอร์ตชาวเขมรคาตลาดโรงเกลือ พร้อมของกลางครั้งนี้ เมื่อเวลา 09.00 น. วันที่ 22 ต.ค. พ.ต.อ.เสกสรร วัฒนพงษ์ ผกก.สภ.คลองลึก จ.สระแก้ว รับการประสานจาก พ.ต.อ.ปม สุพร รอง ผบก.จ.บันเตียเมียนเจย ประเทศกัมพูชา ว่าให้ช่วยจับกุมแก๊งปลอมพาสปอร์ตชาวกัมพูชา ซึ่งนัดส่งมอบของให้ลูกค้าในตลาดโรงเกลือ อ.อรัญประเทศ จ.สระแก้ว หลังรับแจ้งร่วมกับ พ.ต.อ.ประพันธ์ศักดิ์ ประสานสุข ผกก.ตม.จ.สระแก้ว พ.ต.ท.เบญจพล รอดสวาสดิ์ รอง ผกก.ตม.จ.สระแก้ว พ.ต.ท.จตุรภัทร สิงหัษฐิต รอง ผกก. (สส) สภ.คลองลึก พ.ท.สมเจตน์ ผลประเสริฐ รอง ผบ.ฉก.กรม.ทพ.12 กกล.บูรพา และ พ.ต.ชาญ ว่องไวเมธี ผบ.ร้อย ทพ.1201 วางแผนจับกุม,โดยให้สายลับเป็นหญิงชาวกัมพูชาติดต่อซื้อพาสปอร์ตกัมพูชาปลอม จากนายจันทอน ยัน อายุ 28 ปี ชาวกัมพูชา มีบ้านอยู่ฝั่งปอยเปต ประเทศกัมพูชา และเป็นหัวหน้าแก๊งปลอมพาสปอร์ต ในราคาเล่มละ 8,000 บาท จำนวน 1 เล่ม พร้อมประทับตราเข้าประเทศไทย นัดส่งมอบของที่หน้าร้านเซเว่นอีเลฟเว่น ตลาดเทศบาล 3 ภายในตลาด โรงเกลือ เมื่อถึงเวลานัด นายจันทอนสวมเสื้อคลุมสีน้ำตาล สะพายกระเป๋าเดินมาหาสายลับ แล้วนำพาสปอร์ตกัมพูชาออกจากกระเป๋าส่งให้ และรับเงินสด 8,000 บาทที่ถ่ายเอกสารสำเนาไว้เป็นหลักฐาน ใส่กระเป๋ากางเกง เจ้าหน้าที่แสดงตัวเข้าจับกุมและยึดของกลางเป็นพาสปอร์ตกัมพูชาปลอมในกระเป๋าสะพายอีก 1 เล่ม พร้อมตราประทับปลอมของ บก. ตม.3 จ.สมุทรปราการ 14 อัน และตราประทับของ ตม.จ.สระแก้ว อีก 1 อัน คุมตัวมาสอบสวนที่ สภ.คลองลึก พร้อมประสาน พ.ต.อ.ปม สุพร รอง ผบก. จ.บันเตียเมียนเจย มาร่วมสอบสวนขยายผล,นายจันทอน ยัน ให้การรับสารภาพว่า รับทำพาสปอร์ตกัมพูชาปลอม และปลอมประทับตราเข้า-ออกประเทศไทยมานานประมาณ 2 ปีเศษ โดยพาสปอร์ตกัมพูชาพร้อมตีตราประทับเข้าประเทศ ไทย จำหน่ายเล่มละ 8,000 บาท มีลูกค้าใช้บริการ ไปแล้วหลายร้อยคน มีสถานที่ทำอยู่ในห้องเช่าแห่งหนึ่งในตลาดปอยเปต หลังสอบสวนคุมตัวส่งให้พนักงานสอบสวน สภ.คลองลึก ดำเนินคดีข้อหาจำหน่ายหนังสือเดินทาง (พาสปอร์ต) ปลอม และจำหน่ายหนังสือเดินทาง (พาสปอร์ต) ซึ่งมีรอยตราเอกสารราชการ (รอยตราประทับ) ปลอม ต่อมาตำรวจกัมพูชานำกำลังเข้าตรวจค้นห้องเช่าของนายจันทอน ยึดพาสปอร์ตปลอมอีก 30 เล่ม และรูปถ่ายชาวกัมพูชาที่เตรียมนำมาติดในเล่มพาสปอร์ตปลอมอีกกว่า 50 รูป พร้อมจับกุมนางเรียน ยันเมียนายจันทอน ไปสอบสวนขยายผลหาผู้ร่วมขบวนการที่เหลือ
ตำรวจ-ทหารพราน ตะครุบหนุ่มเขมรหัวหน้าแก๊งปลอมพาสปอร์ตได้คาตลาดโรงเกลือ หลังส่งสายลับล่อซื้อในราคาเล่ม ละ 8,000 บาท หลักฐานชัดประทับตรา ตม.เข้าเมืองไทยให้เรียบร้อย 
ข่าวหน้า1,ตำรวจ,ทหาร,แก๊งปลอมพาสปอร์ต,เขมร,กัมพูชา,โรงเกลือ,สระแก้ว,ไทยรัฐฉบับพิมพ์,หนังสือพิมพ์ไทยรัฐ